Smielva

Smielva (nordsamisk: Readdjojohka, historisk også Ræddjujåkka) er ei elv i Lebesby kommune i Finnmark. Den er 13,3 kilometer lang og har utspring fra et tjern 6 kilometer sør for Hopseidet. Elva renner først mot vest gjennom en rekke små vatn. Den snur senere mot nord og fortsetter ned til munningen i Eidsfjorden, 2 kilometer vest for Hopseidet.

Fylkesvei 888 krysser elva der den snur mot nord, og følger Smielvdalen ned til Eidsfjorden.

Nordkyn kraftlag hadde tidligere planlagt å bygge ut Smielva til kraftproduksjon. Planen var å overføre elva til Smielvvannan for magasinering, og å bygge et kraftverk ved Eidsfjorden som ville utnytte fallet på rundt 200 meter over de nederste 2 kilometrene av elva. Kraftverket ville fått en årlig produksjon på 13,6 GWh. Konsesjonssøknaden ble avslått i 2006.

Fotnoter

Referanser 

Elver i Lebesby